น้ำหมักอินทรีย์บำบัดน้ำเสีย (EM บำบัดน้ำเสีย)
เมื่อกล่าวถึงน้ำหมักชีวภาพ จะเข้าใจและได้รับทราบกันมากในแวดวงการเกษตร โดยได้นำเสนอในบทความต่างของChudchainat ในหลายๆ ตอนจากเกษตรกรผู้นำความรู้มาใช้เพื่อลดต้นทุนการผลิตและอนุรักษ์ธรรมชาติ  แต่สำหรับด้านสิ่งแวดล้อมผุ้เขียนเองได้รับทราบจากอาจารย์แจ๊ค ผุ้ซึ่งเป็นบุคคลสำคัญอีกผู้หนึ่งในการขับเคลื่อนยุทธศาสตร์จังหวัดชัยนาทและเป้นวิทยากรสร้างสรรค์บุคคลากรจากชุมชนต่างๆ ในการอนุรักษ์สภาพแวดล้อม ได้ให้ข้อคิดกับผู้เขียนว่า น้ำเสียจากชุมชน  บ้านเรือน  ของเรา สามารถบำบัดได้ ด้วยเทคโนโลยี อย่างง่าย และสามารถทำใช้ได้เอง ต้นทุนต่ำ และช่วยลดปริมาณขยะได้ด้วย  ตัวอย่างเช่น การใช้น้ำหมักอินทรีย์บำบัดน้ำเสีย  ดังนั้นมาทราบรายละเอียดได้ครับ
วัสดุและอุปกรณ์ในการทำน้ำหมักอินทรีย์
1.หัวเชื้อ EM
2.กากน้ำตาล
3.เศษอาหาร เศษผัก ผลไม้ และอื่นๆ
4.ถัง /ตะกร้า หรือขวดน้ำดื่ม (กรณีใช้น้ำซาวข้าว)

วิธีทำน้ำหมักอินทรีย์

สูตรที่ 1  :  น้ำหมักอินทรีย์จากเศษอาหาร เศษผัก
1. นำเศษอาหาร หรือ เศษผัก หรือ เปลือกผลไม้ประมาณ 3 กิโลกรัม มาหันเป็นชิ้นย่อยๆ
2. ใช้กากน้ำตาล 1 กิโลกรัม หัวเชื้อ EM 100-150  ซี.ซี. ( 1 ขวดน้ำดื่มชูกำลัง )และน้ำ คลุกเคล้าให้เข้ากัน
3. ปิดฝาถังให้สนิทกันแมลงไปวางไข่ ประมาณ 10-14วัน
4. เปิดฝาถังเติมน้ำ 3 ลิตร ปิดฝาไว้อีก 1 วัน ก็สามารถนำไปใช้ได้
5. เมื่อใช้ไปน้ำหมักจุลินทรีย์  1 ลิตร   ให้เติมน้ำสะอาดเพิ่มไป 1 ลิตร

สูตรที่ 2  :   น้ำหมักอินทรีย์จากน้ำซาวข้าว
1. นำน้ำซาวข้าว ประมาณ 1 ลิตร ใส่ลงในขวดน้ำพลาสติกดื่มที่ใช้แล้ว หรือขวดแก้ว
2. เติมกากน้ำตาล 0.3 กิโลกรัม 
3. เติมหัวเชื้อ EM  30 ซี.ซี. ( 1 ส่วน 4 ขวดเอ็มร้อย )
4. ปิดฝาขวดและเขย่าให้เข้ากันทั่วขวด
5. ทิ้งไว้ประมาณ 7 วัน โดยคลายฝาขวดเพื่อระบายแก๊สที่เกิดขึ้นทุกวัน
6. นำน้ำหมักไปใช้ประโยชน์
7. ใช้น้ำหมักฯจนหมดขวดแล้วนำขวดไปใช้ทำน้ำหมักอินทรีย์ ต่อไปได้อีก

ประชาสัมพันธ์การใช้น้ำหมักอินทรีย์บำบัดน้ำเสียในครัวเรือน

· ราดลงโถส้วม ทุก 2 สัปดาห์ ครั้งละ 500 ซีซี  ช่วยย่อยสลายกากอุจจาระ ทำให้ส้วมไม่มีกลิ่นและเต็มช้าลง
·  ผสมน้ำในอัตราส่วน 1:1  ใช้ล้างห้องน้ำ แทนน้ำยาขัดห้องน้ำ ช่วยดับกลิ่น และลดค่าใช้จ่าย
·  ราดลงท่อระบายน้ำ รางระบายน้ำ และอ่างล้างจาน ช่วยบำบัดน้ำเสีย และลดกลิ่นเหม็น
·  ผสมน้ำในอัตราส่วน 1:5 (น้ำ 5 ส่วน)  ใช้ฉีดพ่นป้องกันกลิ่นเหม็นและแมลงวันได้

